હાઈ એલર્ટના પગલે દ્વારકામાં સતત પેટ્રોલિંગ અને તાપસ કરવામાં આવી રહી છે.તમામ હોટેલમાં ચેકિંગ કરવામાં આવી રહ્યું છે. અગાઉ આતંકીઓએ હુમલા માટે જે દરિયાઇ કિનારાનો ઉપયોગ કર્યો હતો. તે સિવાય અન્ય બીજી જગ્યાઓનો ઉપયોગ આતંકીઓ દ્વારા કરવામાં આવી શકે છે. જેના આધારે સઘન પેટ્રોલિંગ કરવામાં આવી રહ્યું છે.સેન્ટ્રલ એજન્સી પાસેથી મળેલા ઇનપુટના આધારે ગુજરાતમાં હાઇ એલર્ટ આપવામાં આવ્યું છે અને સંવેદનશીલ વિસ્તારોમાં ચેકિંગ હાથ ધરવામાં આવી રહ્યું છે. રાજ્યનાં મોટાં મંદિરોની સુરક્ષા વધારવામાં આવી છે. દ્વારકા અને સોમનાથ મંદિરની સુરક્ષામાં વધારો કરવામાં આવ્યો છે.ઉપરાંત સમગ્ર દરિયાઈ કાંઠા વિસ્તારો જેવા કે સુરત, વલસાડ, દ્વારકા, જામનગર, ભાવનગર, કચ્છમાં સતત પેટ્રોલિંગ કરવામાં આવી રહ્યું છે. 50થી વધુ મરિન કમાન્ડો પણ તહેનાત કરવામાં આવ્યા છે. રાજ્યના 1600 કિલોમીટર લાંબા દરિયામાં નેવી, કોસ્ટગાર્ડ અને સ્થાનિક પોલીસ દ્વારા સતત નજર રાખવામાં આવી રહી છે. એલર્ટને લઇ પોલીસ સુરક્ષામાં કોઈ કચાશ રાખવા માંગતી નથી